hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu fr hu hu hu la hu hu hu hu hu hu hu hu hu hu hu hu en hu en en en hu hu hu hu hu hu hu hu hu hu hu hu hu
Ez a szócikk a japán bábszínházról szól. Hasonló címmel lásd még: Bunraku (film).
A bunraku egy japán bábművészeti színház megnevezése. A bunraku szót egyúttal a bábokra is használják. A legnevezetesebb színháza Japánban Iidában van. A Suwa szentély területén található a színház épülete. Az itteni együttes 1688 óta létezik és dolgozik, folyamatosan.
A Bunraku az emberiség szellemi kulturális örökségének része.
Tradicionális bunraku bábu finoman faragott feje.
A Wikimédia Commons tartalmaz Ningyo Johruri Bunraku bábszinház témájú médiaállományokat.
1 A bunraku bábok
2 A Kuroda Együttes Színháza Iidában
3 A bunraku bábszínházi előadás
A bunraku bábok igen nagy méretűek, elérhetik a másfél méteres nagyságot is, általában azonban inkább méteresek. Gazdag öltözetük hosszú ideig, gondos munkával készül. A vázat fából, a ruhákat pedig természetes ruhaanyagokból formálják. A bunraku bábokat három ember mozgatja. A fő játékos az, aki a fejet (az arcot), és a jobb kezet irányítja, míg a bal kezet is, és a lábakat is egy-egy társa mozgatja. Igen fontos az, hogy a bábokat mozgató színészek összehangoltan dolgozzanak. Japánban azt tartják, hogy az igazán élethű mozgatáshoz 10 évet is el kell tölteni egy-egy mozgató szerepkörben.
A Kuroda Együttes Színháza IidábanSzerkesztés
A bunraku bábszínjátszás központja Japánban Iida. A városka 100 000 lakosú és a Japán Alpok vidékén, Tokiótól 300 kilométerre nyugatra fekszik. A színház a város szélén álló Sowa Szentély területén található. Van nyári, szabadtéri színpada is, és téli játszásra alkalmas színházterme is. A város központjában külön múzeum mutatja be néhány darab bábalakjait.
A bunraku bábszínházi előadásSzerkesztés
A színházi előadáson föllép a mesélő, aki a színpad szélén, egy magaslaton ülve mondja el a történetet. Az előadást egyetlen hangszeres művész kíséri, aki a samisen nevű hangszeren játszik. Régebben a mozgató bábművészek láthatatlanok voltak, ma már azonban fekete ruhában mozogva és mozgatva a bábot ők is láthatók a színpadon.
A bunraku színjátszás fölvirágzása a 17. századra esik. Ez a Tokugawa shógunátus, vagyis az Edo korszak ideje Japánban. A bunraku színjátszás sikerében fontos szerepe volt Csikamatszu Monzaemonnak, aki sok színdarabot írt.
Matthew Johnson: A Brief Introduction to the History of Bunraku. The Puppetry Homepage.
Traditional Japanese Puppetry in America, bunraku.org
Japán-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bunraku&oldid=23997207”
A lap szerkesztési előzményeinek megtekintése.
A lap utolsó módosítása: 2021. június 29., 20:25
A lap szövege CC BY-SA 3.0 alatt érhető el, ha nincs külön jelölve.